אודיה אזולאי (או בשם הבמה שלה אודיה; נולדה ב-19 באפריל 2001) היא זמרת-יוצרת, מלחינה ורקדנית ישראלית, שזכתה להצלחה בשנת 2020 בעקבות צאת הסינגל "אור" ששהה במצעד הרשמי של גלגלצ שבועות רבים ובשיאו דורג במקום השישי. ביוטיוב צבר למעלה מ-4 מיליון צפיות. כמו כן, הוא כבש את המקום הראשון במצעד הוויראלי של ספוטיפיי בישראל, והיה בצמרת מצעד אפל מיוזיק.
ביוגרפיה.
אודיה גדלה בבית דתי. בצעירותה יצאה בשאלה, אך אחרי כמה שנים החלה שוב בתהליך חזרה בתשובה. בריאיון לאתר "פרוגי" אמרה: "אני יודעת שיש עניין עם שירת נשים, אבל יש לי רב שאני הולכת אליו והוא מחזק אותי מאוד". בהמשך, הוסיפה כי: "מאז החזרה בתשובה אני כותבת על נושאים קצת יותר עמוקים. על היהדות, הנפש, על בורא עולם". כמו כן, סיפרה בריאיון למעריב לנוער שניסתה להיבחן באודישנים ל"בית ספר למוסיקה", יחד עם אגם בוחבוט.
לפני שהוציאה את סינגל הבכורה שלה, הקליטה אודיה את השיר "Young and Beautiful" של הזמרת-יוצרת האמריקאית לנה דל ריי. ב-18 בנובמבר 2019, יצא לאור סינגל הבכורה שלה "האהבה שלנו", שזכה להצלחה כאשר צבר למעלה מחצי מיליון צפיות ביוטיוב. את השיר הפיקו גיא ויהל, והוא נכתב על ידה. לאור הצלחתו, הוציאה בינואר 2020 את הסינגל השני שלה, "רק שיישאר" שנכתב על ידה ביחד עם גיא ויהל שגם הפיקו אותו. במרץ 2020, יצא סינגל הפריצה שלה "אור", שזכה להצלחה רבה במצעד הרשמי של גלגלצ, כאשר שהה בו שבועות רבים ובשיאו דורג במקום השישי. ב-8 ביולי באותה השנה, יצאה הגרסה האקוסטית הרשמית שלו.
באמצע שנת 2020, הוציאה את הסינגל "מה אשיב לך",
לקראת סוף ספטמבר, הוציאה רמיקס רשמי ל"אור". בתחילת שנת 2021, פרסמה סרטון על תהליך יצירת השיר. היא חידשה את "הביתה לחזור" שכתב יורם טהרלב והוציאה לשיר וידאו קליפ נלווה. אודיה כתבה והלחינה את השיר "אין אותי יותר" של הזמר גל אדם, שיצא בתחילת 2021. אודיה גם השתתפה בקליפ וכן הקליטה את משפט הפתיחה לשיר ושרה שורה מהשיר לקראת סיומו. ב-20 ביוני 2021, יצא אלבום הבכורה שלה, אור. באותו היום הוציאה את הסינגל השמיני מתוכו, "נצנצים" שלווה בקליפ נלווה גם כן.
בהמשך השנה, כתבה עם משה בן אברהם ושחר סאול את "באתי להציל אותך" עבור אגם בוחבוט. וכן את השיר "מה קרה?" עבור עדן בן זקן.
הטרפדות מסדרה K-123
ביאנקה בלייר
יחסי כף ורדה–פורטוגל
יחסי כף ורדה-פורטוגל הם היחסים הדיפלומטיים בין הרפובליקה של קאבו ורדה לרפובליקה הפורטוגלית. שתי האומות הן חברות קהילת המדינות הדוברות פורטוגזית באו"ם.
היסטוריה.
איי כף ורדה התגלו בין השנים 1460–1462 על ידי מלחים פורטוגזים וגנואים בשירות הכתר הפורטוגלי. אין עדויות להתיישבות אנושית בכף ורדה לפני בואם של הפורטוגלים. בשל קרבתה של כף ורדה לחוף אפריקה, מלחים פורטוגלים החלו להתיישב באיים ובהתחשב בעמדתם האסטרטגית, האיים שימשו כמחסן מסחר ואספקה, בדגש מיוחד על סחר העבדים האטלנטי, במיוחד לברזיל. ב הסתיימה העבדות בכף ורדה, ואנשים רבים ממוצא אפריקאי התיישבו באיים והתערבבו עם רבים מהמתיישבים הפורטוגלים שיצרו את המסטיקה בעיקר.
בשנת 1956 הקים אמילקר קברל את המפלגה האפריקאית לעצמאות גינאה וכף ורדה (PAIGC), נלחם נגד הקולוניאליזם והחל צעדה לעצמאות. בשנת 1972, במהלך מלחמת הקולוניה הפורטוגזית, הוענקה האוטונומיה לאיים וכף ורדה הפורטוגזית קיימה את הבחירות היחידות שלה לפרלמנט בשנת 1973, אולם בניגוד למושבות פורטוגזיות אחרות, לא היה שום סכסוך מזוין בכף ורדה ובסופו של דבר עצמאות כף ורדה נבעה ממשא ומתן עם פורטוגל לאחר מהפכת הציפורנים באפריל 1974. כף ורדה קיבלה עצמאות ב-5 ביולי 1975.
מאז העצמאות היחסים בין כף ורדה לפורטוגל נותרו חזקים. ישנם קווי דמיון תרבותיים רבים בין שני העמים ורבים מתושבי כף ורדה הם ממוצא פורטוגלי. היו גם כמה ביקורים ברמה גבוהה בין מנהיגי שתי המדינות ושתי המדינות עובדות בצמוד לקהילה של מדינות השפה הפורטוגזית.
תיירות.
ישנן טיסות ישירות בין שתי המדינות עם חברות התעופה קאבו ורדה איירליינס וטאפ אייר פורטוגל.
סחר.
בשנת 1998 חתמו קייפ ורדה ופורטוגל על הסכם סחר חופשי. בשנת 2017 הסתכם המסחר בין שתי המדינות ב-284 מיליון אירו. פורטוגל היא השותפה השנייה בגודלה של כף ורדה (אחרי ספרד).
הווארד דויטש
הווארד דויטש (באנגלית: Howard Deutch; נולד ב-14 בספטמבר 1950) הוא במאי קולנוע אמריקאי יהודי.
ביוגרפיה.
דויטש נולד בניו יורק, דודו הוא השחקן רוברט ולדן, אחרי בית הספר הוא למד באוניברסיטת המדינה של אוהיו, הוא החל לעבוד במחלקת הפרסום של חברת התקליטים "United Artists Records" שם שימש אביו כמנהל. בוא ביים קליפים לשירים של אמנים כמו בילי איידול ובילי ג'ואל. הסרט הראשון באואך מלא שביים הוא יפה בוורוד שזכה להצלחה, אחרי כן ביים שני סרטים נוספים שנעשו על פי תסריטו של ג'ון יוז: משהו נפלא ו-"The Great Outdoors".
הוא ביים את הסרטים משתגעים על אהבה הזוג המוזר 2 שהיוו סרטי המשך לסרטים אחרים. הוא ביים פרקים של מספר סדרות טלוויזיה וביניהן אגדות מעולם המסתורין ואת פרק הבכורה של מלרוז פלייס.
הוא מלמד משחק ובימוי ב-"Beverly Hills Playhouse", בית ספר למשחק בבוורלי הילס.
חיים אישיים.
ב-1989 התחתן עם השחקנית ליאה תומפסון ולהם שתי בנות, השחקניות זואי דויטש ומדלין דויטש.
אווטאר (חיות)
בסרט אווטאר יש מספר סוגי חיות. הערך הזה מפרט אותם.
לאונופטריקס ענק (Great Leonopteryx).
לאונופטריקס ענק (בנ'אבית: Toruk, בתעתיק לעברית: טורוק, שמו המדעי: Leonopteryx rex) הוא יצור מעופף בעולם של אווטאר. לפי שפת הנא'בית, משמעות שמו היא הצל האחרון, והוא נקרא כך מכיוון שהוא הטורף הכי גדול בפנדורה וכאשר הוא תוקף הוא צונח על טרפו, ולכן הדבר האחרון שהטרף רואה זה הצל של הטורוק. לטורוק יש חולשה אחת: מפני שהוא הטורף הכי גדול, הוא לא פוחד שיתקיפו אותו מלמעלה, כך שהוא מסתכל לכל כיוון אפשרי חוץ מלמעלה. את החולשה הזאת ג'ייק ניצל כדי לרכב על הטורוק ולהוביל את הנאבי למלחמה בבני האדם. רוכב על הטורוק (לא משנה מאיזה גזע הוא) נקרא טורוק מאקטו (Toruk Makto, רוכב הטורוק)"." אפשר לרכוב על הטורוק רק כשגורל הנאבי בסכנה (לפי הנבואה). הטורוק נראה עם ג'ייק עליו בכרזה של הסרט.
באנשי ההרים (Mountain Banshee).
באנשי ההרים (בנא'בית: Ikran, בתעתיק לעברית: איקראן) הוא יצור מעופף בעולם של אווטאר. האיקראן הוא הטרף העיקרי של הטורוק, אף על פי שלטורוק אין סיבה לא לאכול גם נאבי יחד איתו. איקראן היא החיה שעליה רוכבים כל הנא'בים, אבל לא נא'בי שרוכב על הטורוק, אף על פי שלפי הסרט ג'ייק השתמש באיקראן שלו כדי לרכוב על הטורוק. האיקראן גדל ליד הרי הללויה. כדי לרכוב עליו צריך ליצור איתו את הקשר בעזרת איבה. לרוכב על האיקראן קוראים איקראן מאקטו (Ikran Makto, רוכב האיקראן).
פאלי (Pally).
פאלי הוא יצור יבשתי בעולם של אווטאר, שגופו דמוי סוס, בעל שש רגליים וראשו דמוי ראש של דב נמלים. כמו האיקראן, גם אותו צריך ליצור איתו קשר בעזרת איבה כדי לרכוב עליו. הפאלי היא חיה לא כל כך משמעותית בסרט, וכנראה בגלל זה ג'ייק לא רכב עליו כל כך טוב. הפאלי הוא יצור שהנאבי משתמשים בו במלחמות.
האמרהד טיטאנות'ר (Hammerhead Titanothere).
האמרהד טיטאנות'ר (בנא'בית: Angtsìk, בתעתיק לעברית: אנגסטיק', שמו המדעי: Titanotheris hammercephalis) הוא יצור יבשתי בעולם של אווטאר, הרביבור (אוכל צמחים) בעל ראש פטיש. הטיטאנותר הוא דמוי קרנף וראשו דמוי פטישן. האנגטסיק התקיף את האווטארים, וגרם לג'ייק ליפול אל עדר רעב של זאבי צפע.
ת'נאתור (Thanator).
ת'נאתור (בנא'בית: Palulukan, בתעתיק לעברית: פאלולוקאן, שמו המדעי: Thanatora ferox) הוא יצור יבשתי בעולם של אווטאר, והוא טורף העל של פנדורה. פירוש שמו בנא'בית הוא "פה יבש מביא הפחד". היצור הוא דמוי פנתר גדול, בעל נוצות מאחורי ראשו. הנאבי רוכבים עליו בסכנה גדולה מאוד. עזר לנאבי במלחמה.
זאב צפע (Viperwolf).
זאב צפע (בנא'בית: Nantang, בתעתיק לעברית: ננטאנג, שמו המדעי: Caniferratus costatus) הוא יצור יבשתי בעולם של אווטאר, קרניבור (אוכל בשר) דמוי זאב לילי בעל שש רגליים כמו הפאלי, הצד בלהקות. המקביל של זאב בירח פנדורה. ג'ייק נפל בגלל האנגטסיק' ללהקה רעבה של זאבי צפע שעברה במקום.
יריק (Yaric).
יריק יצור יבשתי בעולם של אווטאר, יצור דמוי איל בעל שש רגליים כמו פאלי וזאב צפע.
אנמונואיד (Anemonoid).
אנמונואיד (בנא'בית: Fyuatx, בתעתיק לעברית: פיוטקס, שמו המדעי: Cataracta anemonica) הוא יצור שגר בביצות ובאגמי פנדורה. זהו יצור חסר חוליות עם זרועות קטנות ורעילות לאכילה. הוא פולט אורות בצבעי פסטל רבים. דגים קטנים נמשכים אל זרועותיו בגלל פליטת האור ולאחר מכן הוא אוכל אותם. אנמונואיד מרצף את רצפות היער ונתיבי המים הצפופים, ומספק את האור הרב ביותר בנוף הלילה בפנדורה. הוא יכול להגיע לאורך של עד שני מטרים. שמו כנראה בא מיוונית, מהמילה anemōnē, שמשמעותה היא "בתו של הרוח".
דיירהורס (Direhorse).
דיירהורס (בנא'בית: Pa'li, בתעתיק לעברית: פא'לי, שמו המדעי: Equidirus hoplites) הוא יצור יונק צוף, בעל מראה המזכיר במעט סוס, עם צוואר ארוך מאוד וראש קטנים. הוא בערך בגודל של פיל. הם יצורים מקומיים של פנדורה. כשהם בטבע, הם נעים יחד בעדר רופף בין היערות, וניזונים מקליפות עצים ושיחים. עדרים בעלי עשרות פריטים נצפו מכלי טיס, אך עדויות (כולל השפעה סקאטולוגית וצמחית) מצביעות על כך שעדרים של יותר ממאה פריטים אינם נדירים.